**MTÜ VIRUMAA RANNAKALURITE ÜHINGU ÜLDKOOSOLEKU PROTOKOLL**

Lammasmäe puhkemaja 08.12.2017

algus kell 15.00

lõpp kell 19.00

Üldkoosolekul (edaspidi koosolekul) osalesid:

MTÜ Virumaa Rannakalurite Ühingu (edaspidi VRKÜ) 81-st liikmest 60 liiget sh liikmete volitatud esindajad (allkirjastatud osalenud liikmete nimekiri protokolli lisana). Seega oli liikmete osalus üldkoosolekul 74 % ja üldkoosolek otsustusvõimeline.

Lisaks osales koosolekul: juhatuse assistent Reili Soppe

Juhataja: Mari Sepp

Protokollija: Reili Soppe

Häälte lugemise komisjon: Ago Vilu ja Urmas Osila

Koosoleku juhataja, protokollija ja häälte lugemise komisjon kinnitati ühehäälselt.

Päevakord:

1. VRKÜ põhikirja muudatuste tutvustamine ja kinnitamine

2. VRKÜ rakenduskava 2015-2022 muudatuste tutvustamine ja kinnitamine

3. VRKÜ strateegia 2015-2022 muudatuste tutvustamine ja kinnitamine

4. Projektitoetuste taotluste paremusjärjestuse tutvustamine ja kinnitamine

5. Üle 60 000-eurose toetussummaga projektitoetuse taotluste paremusjärjestuse seadmise ning taotluste rahuldamise  või rahuldamata jätmise ja  taotluse rahastamise suuruse kohta rahastamise ettepaneku tegemine PRIA-le otsustamine.

6. Jooksvad küsimused

Koosolek kinnitas ühehäälselt koosoleku päevakorra.

1. **VRKÜ põhikirja muudatuste tutvustamine ja kinnitamine**

Koosoleku juhataja kandis üldkoosolekule ette põhikirja muudatusettepanekud, mis olid kättesaadavad VRKÜ kodulehel alates 09.11. Sellest ajast oli VRKÜ liikmetel võimalik juhatusele ka omapoolseid ettepanekuid esitada.

Ettepanek: kinnitada VRKÜ põhikiri muudatusettepanekud.

Hääletati: 60 poolt, 0 vastu, 0 erapooletut

**1.1. Otsustati:**

kinnitada MTÜ VRKÜ põhikirja muudatusettepanekud

(Lisa 1 MTÜ Virumaa Rannakalurite Ühingu Põhikiri)

1. **VRKÜ rakenduskava 2015-2022 muudatuste tutvustamine ja kinnitamine**

2017. aastal on toimunud kaks taotlusvooru. Kõigis tegevussuundades ei ole taotluseid laekunud vastavalt 2017. aasta plaanitud eelarvele. Sellega seoses on ettepanek kanda 2017. aasta taotlusvooru eelarve jäägid 2018. aasta projektikonkursi eelarvele.4-ndast tegevussuunast kanda 50 000 eurot 5-ndasse tegevussuunda. Muuta rakenduskava C osa, puudutab töötajaid.

Koostöötegevustest on jätkuvalt käimas projekt „Nuoret Seprat“, tulemas on õppereis Bulgaariasse (14 osalejat), messikülastus Brüsselis (6 osalejat). Osa võetakse koostööprojektis „Avatud sadamad-Võsu“, käivitumas on projektid „Kohalik kala taldrikul“ ning „Pealinnast piirilinna“. Muudatusettepanekud on kodulehel üleval olnud alates 09.11.2017.a. (Lisa 2 VRKÜ rakenduskava)

Ettepanek: võtta vastu VRKÜ strateegia muudatused

Hääletati: ühehäälselt poolt

**2.1. Otsustati:**

võtta vastu VRKÜ strateegia muudatused

Ettepanek: õppereiside omaosaluse 20% maksavad osalejad ise.

Hääletati. Ühehäälselt poolt

**2.2. Otsustati:**

õppereiside 20%-se omaosaluse maksavad osalejad ise.

1. **VRKÜ strateegia 2015-2022 muudatuste tutvustamine ja kinnitamine**

Koosoleku juhataja kandis üldkoosolekule ette strateegia muudatusettepanekud, mis olid kättesaadavad VRKÜ kodulehel alates 09.11. Sellest ajast oli VRKÜ liikmetel võimalik juhatusele ka omapoolseid ettepanekuid esitada. Olulisemad muudatused seisnesid hindamiskriteeriumite ning töökorralduse muutumises.

Ettepanek: kinnitada VRKÜ strateegia muudatusettepanekud.

Hääletati: 60 poolt, 0 vastu, 0 erapooletut

**3.1. Otsustati:**

kinnitada MTÜ VRKÜ strateegia muudatusettepanekud

(Lisa 3 Virumaa Rannakalurite Ühingu kalanduspiirkonna strateegia 2015-2022)

1. **Projektitoetuste taotluste paremusjärjestuse tutvustamine ja kinnitamine**

Esmalt paluti külalistel lahkuda.

Koosoleku juhataja tutvustas alla 60 000 euro maksumusega projektitoetuse taotluste paremusjärjestust ning juhatuse otsust.

Projektitoetus taotluseid võeti vastu 25. 09-29.09 kella 17.00-ni. Kokku laekus 7 taotlust.

I – tegevussuunda laekus kaks taotlust, ning mõlema taotluse toetussumma oli alla 60 000 euro. Mõlemad taotlused läksid ka hindamisele, kus kvalifitseerus nendest üks taotlus.

II –tegevussuunda laekus neli taotlust. Kaks taotlust oli toetussummas alla 60 000 euro ja kaks taotlust üle 60 000 euro.

III-tegevussuunda laekus üks taotlus, toetussummaga alla 60 000 euro. Taotlus läks hindamisele ning kvalifitseerus.

I tegevussuuna (töötlemine ja tootmine) alla 60 000- euro projektitoetuse taotluste paremusjärjestus peale hindamist kujunes järgnevalt:

1) projektitoetuse taotlus nr 2017-2-T1-02 (kalapump) – hindepunkte 5,971

2) projektitoetuse taotlus nr 2017-2-T1-01 (suitsutuskamber) – hindepunkte 6,486

Taotlust 2017-2-T1-01 hindas ühe kriteeriumi lõikes vähemalt kolm hindamiskomisjoni liiget hindega 1 või 2, taotlus ei kvalifitseerunud.

Juhatuse otsus: kinnitada I-tegevussuuna alla 60000 euro projektitoetus taotluste paremusjärjestus ning teha PRIA-le ettepanek rahuldada ning rahastada projektitoetuse taotlus nr 2017-2-T1-02 taotletud toetuse summa ulatuses.

II – tegevussuuna (mitmekesistamine) alla 60 000- euro projektitoetuse taotluste paremusjärjestus peale hindamist kujunes järgnevalt:

1) projektitoetuse taotlus nr 2017-2-T2-01 –hindepunkte 6,457

2) projektitoetuse taotlus nr 2017-2-T2-02 – hindepunkte 4,957

Kuna projektitoetuse taotlus nr 2017-2-T2-02 jäi II-tegevussuuna üldises paremusjärjestuses viimasele kohale ning 2017. aasta mitmekesistamise tegevussuuna eelarves raha sellele taotlusele ei enam ei piisanud, siis ei saa juhatus PRIA-le sellekohast rahastamisettepanekut teha.

Juhatuse otsus: kinnitada II-tegevussuuna alla 60000 euro projektitoetus taotluste paremusjärjestus ning teha PRIA-le ettepanek rahuldada ning rahastada projektitoetuse taotlus nr 2017-2-T2-01taotletud toetuse summa ulatuses.

III tegevussuuna (sadamad) alla 60 000- euro projektitoetuse taotluste paremusjärjestus peale hindamist kujunes järgnevalt:

1) projektitoetuse taotlus nr 2017-2-T3-01 hindepunkte 7,714

Juhatuse otsus: kinnitada III-tegevussuuna alla 60000 euro projektitoetus taotluste paremusjärjestus ning teha PRIA-le ettepanek rahuldada projektitoetuse taotlus nr 2017-2-T3-01 ning rahastada taotletud toetuse summa ulatuses.

Saadud info võeti teadmiseks

1. **Üle 60 000-eurose toetussummaga projektitoetuse taotluste paremusjärjestuse seadmise ning taotluste rahuldamise  või rahuldamata jätmise ja  taotluse rahastamise suuruse kohta rahastamise ettepaneku tegemine PRIA-le otsustamine**

Laekus kaks taotlust toetussummaga üle 60 000 euro. Mõlemad taotlused laekusid II-tegevussuunda e mitmekesistamisesse. Nende paremusjärjestus peale hindamist kujunes järgnevalt:

1) projektitoetuse taotlus nr 2017-2-T2-03 – hindepunkte 6,514

2) projektitoetuse taotlus nr 2017-2-T2-04 – hindepunkte 6,100

Koosoleku juhataja luges ette juhatuse otsuse informeerida üldkoosolekut alljärgnevas:

Maaeluministri määruse „Kalanduspiirkonna kohaliku arengu strateegia rakendamine“ § 24 lg 2 sätestab projektitoetuse taotlejale esitatavad nõuded - Teise tegevussuuna tegevuse elluviimise eest antavat projektitoetust võib taotleda kalandussektori mikroettevõtja, kes tegeleb kalapüügi- või vesiviljelustoodete tootmisega;

Projektitaotluse nr. 2017-2-T3-03 taotleja esitas VRKÜ kevadises taotlusvoorus samasisulise projektitaotluse. Andmete kontrollimisel selgus, et taotleja ei ole abikõlbulik, sest ta ei tegele kalapüügiga - tal puudusid lossimisandmed aastatel 2014, 2015, 2016 ja 2017. Samuti oli taotlejal kevadise vooru ajaks välja võtmata 2017 aasta kalapüügiluba. VRKÜ teavitas taotlejat, et ta ei ole määruse mõistes abikõlblik taotleja. Suvel 2017 võttis taotleja välja kalapüügiloa ning alustas kalapüügiga, seisuga 30.09.2017 on tema lossitud kalakogus 28,5 kg.

Maaeluministri määruse „Kalanduspiirkonna kohaliku arengu strateegia rakendamine“ seletuskirja põhjal on mitmekesistamise tegevussuuna eesmärk kalandussektori ettevõtja majandustegevuse mitmekesistamine - kalandussektoris tegutseva ettevõtja sissetulekud on suures sõltuvuses püügi hooajast ja kala ressursist. Majandustegevuse mitmekesistamine võimaldab luua lisasissetuleku kalanduse kõrvale ilma kalandussektorist lahkumata ning aitab seeläbi säilitada olemasolevaid töökohti, luua uusi töökohti ja ettevõtteid kalanduspiirkonda.

Ettepanek: hääletada mõlemad taotlused ükshaaval läbi

Hääletati: ühehäälselt poolt

* 1. **Otsustati:** mõlemad taotlused ükshaaval läbi hääletada

Taotluse nr. 2017-2-T2-04 esindaja: “Mina tegelen kalapüügiga igapäevaselt, minu poolt lossitavad kalakogused on ca 1000-1500 kg aastas. Leian, et on ebaõiglane jagada kalandus- ja merendusfondist rannakalurite tegevuste mitmekesistamiseks mõeldud toetusi ettevõtetele, kes toetuse saamiseks alles kalapüügiga tegelemist alustavad. See on ebaõiglane teiste kalurite suhtes.”

Taotluse nr. 2017-2-T2-03 esindaja: “Selgitan ka meie seisukohta. Eelnevatel aastatel meil tõesti ei olnud aega kalapüügiga tegeleda. Suvel alustasime tõsiselt kalapüügiga tegelemist, soetasime endale püügivahendeid ja suurendasime lubade arvu. Siinkohal tuleb arvestada, et rannakalandusega alustamine nõuab suuri rahalisi väljaminekuid, mis raskendab rannakalandusega alustamist.”

VRKÜ liige A.K. esitab küsimuse taotluse nr. 2017-2-T2-03 esindajale “Helistasid suvel mulle ja tegid ettepaneku, et paneme minu mõrra Sinu loa alt sisse. Leian, et selline käitumine ei ole eetiline.”

Taotluse nr. 2017-2-T2-03 esindaja: “Soovisin mõrraga püüdmist õppida. Selles ettepanekus ei olnud midagi ebasobilikku.”

Ettepanek: kes on selle poolt, et teha projektitoetuse taotlus nr 2017-2-T2-03 rahuldamise ja rahastamise ettepanek PRIA-le.

Taandas kaks häält

Hääletati: 1 poolt

* 1. **Otsustati:** teha PRIA-le projektitoetuse taotluse nr 2017-2-T2-03 rahuldamata jätmise ettepanek, kuna  taotluse rahuldamise ja rahastamise ettepaneku poolt ei olnud vähemalt kaks kolmandikku üldkoosolekul osalevatest liikmetest.

VRKÜ liige A.V.: “Kas taotluse 2017-2-T2-04 esindaja tutvustaks mõne sõnaga enda projekti?”

Taotluse nr. 2017-2-T2-04 esindaja: “ Tegemist on glämpinguga, mis tähendab glamuurset telkimist suurüritustel ja telke saab paigaldada ka väiksemas mahus eravaldustesse pikemaks perioodiks. Euroopas on see teenus väga populaarne, Eestis tegeleb sellega üks ettevõtte Läänemaal. Projekti raames soetame sada telki ja loodame järgmisel suvel tegevusega alustada.”

VRKÜ liige E.V.: “Arvestades väikesadamatele eraldatud toetussummasid tundub mitmekesistamise projektide maksumused ebaproportsionaalselt suured”

VRKÜ liige A.V.: Tegemist on suure toetussummaga. Kas ei oleks mõistlik alustada seda uut teenust väiksemas mahus? Kui teenus ei osutu edukaks, siis ei ole saja telgiga midagi peale hakata.”

Ettepanek: kes on selle poolt, et teha projektitoetuse taotlus nr 2017-2-T2-04 rahuldamise ja rahastamise ettepanek PRIA-le.

Taandas kaks häält

Hääletati: 25 poolt

**5.3. Otsustati:** teha PRIA-le projektitoetuse taotluse nr 2017-2-T2-04 rahuldamata jätmise ettepanek, kuna  taotluse rahuldamise ja rahastamise ettepaneku poolt ei olnud vähemalt kaks kolmandikku üldkoosolekul osalevatest liikmetest.

1. **Jooksvad küsimused**

Külalised kutsuti tagasi.

*6.1. Karepa Kalasadama avalduse arutelu*

VRKÜ juhatusele on tulnud MTÜ Karepa kalasadama poolt avaldus nende projektitaotluse muutmiseks ja ehitustööde alustamise tähtaja pikendamiseks. PRIA kirjast lähtuvalt on vajalik hindamiskomisjoni arvamus ning juhatuse otsus. Nii juhatus, kui ka hindamiskomisjon on avalduse läbi vaadanud ning mõlemad on seisukohal, et kirjeldatud projektimuudatus on vajalik ning põhjendatud.

Ettepanek: kes on selle poolt, et Karepa kalasadama võiks muuta projektitaotlust, ehitusprojekti mahtude vähendamiseks, sealjuures määratud toetussummat vähendamata.

Taandas neli häält

Hääletati: ülejäänud üldkogu oli ühehäälselt nõus

**6.1. Otsustati:**

MTÜ Karepa Kalasadama projektimuudatus on vajalik ning põhjendatud.

*6.2. Liikmemaksud valdade ühinemisel*

Määruse jõustumisel kuulus meie piirkonda 11 omavalitsust. Peale ühinemist kuulub Virumaa piirkonda seitse omavalitust.

Ettepanek: määrata omavalitsuste liikmemaksuks 600 eurot aastas.

Hääletati: üldkogu oli ühehäälselt nõus

**6.2. Otsustati:**

määrata alates 2018. aastast omavalitsuste liikmemaksuks 600 eurot aastas.

Juhatas Protokollis

Mari Sepp Reili Soppe